මෑතකදී මිසයිල ප්‍රහාරයකින් යුක්රේන අහසේදී විනාශ වූ ර්ඩ් 17 මැලේසියානු ගුවන් යානයේ මැලේසියානු නිළියක ද සිය සැමියා හා දියණිය සමඟ මරණයට පත් වූ බව වාර්තා වේ.සුභාෂිනි ජෙයරත්නම් නමැති 38 හැවිරිදි ඇය එරට රූපවාහිනි නිවේදිකාවක ලෙසත්, නර්තනවේදිනියක හා නිළියක ලෙසත් ප්‍රකටව සිටියාය.‘සුබා ජෙයි’ යන නමින් පතළ ඇගේ සැමියා නෙදර්ලන්ත ජාතිකයකු වන අතර ඔවුන්ගේ දියණියට අවුරුද්දයි මාස 9 කි.ඇය මෙම අවාසනාවන්ත ඉරණමට මුහුණ පා තිබුණේ පවුලේ අය සමඟ සැමියාගේ නිවසට ගොස් එන අතරතුර මැලේසියාවට පියාසර කරමින් සිටියදීය.-අමානි ඉරේෂිකා සිනෙස්ටාර් පදනම මඟින් දේශිය කලාකරුවන්ගේ සත්කාර සේවා රැසක් වෙනුවෙන් නිල සහතික පත්‍ර සහ කාඩ්පත් භාරදීම මෙම මස 06 වැනිදා සවස නවලෝක රෝහල් පරිශ්‍රයේ පිහිටි දේශමාන්‍ය එච්. කේ. ධර්මදාස ශ්‍රවණාගාරයේදී සිදු වේ.